Dniepro baseinas
Dniepro baseinas – Dniepro upės baseinas Rytų Europoje, užimantis 504 000 km² plotą. Rusijos Federacijai priklauso 90 700 km² arba 18 %, Baltarusijai 121 000 km² arba 24 %, Ukrainai 292 300 km² arba 58 % ploto. Dniepras yra pagrindinė baseino upė, jo ištakos Rusijos Federacijoje, teka per Baltarusiją ir Ukrainoje įteka į Juodąją jūrą. Dniepras yra trečia pagal dydį (po Volgos ir Dunojaus) Europos žemyno upė. Jos ilgis – 2 200 km, iš kurių 115 km sudaro sieną tarp Baltarusijos ir Ukrainos. Paskutiniuose 800 km upės ruožuose viena po kitos eina tvenkinių grandinė. Dniepras jungiasi su Vakarų Bugo upe Dniepro-Bugo kanalu.